नंदीग्राम पहुँचने के लिए सीधे रेलगाड़ी की कोई व्यवस्था नहीं है और सड़कें भी
खराब हैं। बसें, बेहाल करने वाले "ट्रेकर" और वैन-रिक्शा -
गांवों के अन्दर यातायात के लिए प्रमुख सार्वजनिक वाहन हैं। 

यहाँ का सबसे निकटतम रेल्वे स्टेशन है - मोगराजपुर जो तामलुक-दीघा से जुड़ा है। और सबसे निकटतम बस स्टॉप है - चांदीपुर (मठ). हावड़ा स्टेशन से चलने वाली 5-7 सीधी बसें हैं। साथ ही दीघा, हल्दिया, जिओन्खलि और मेचेड़ा से भी सीधी बसें चलती हैं। इसके अलावा, हर आधे घण्टे पर चांदीपुर (मठ) से ट्रेकर भी उपलब्ध होते हैं। 

हल्दिया से नौका लेकर भी नंदीग्राम पहुँचा जा सकता है (हालांकि वर्तमान में यह सुविधा हल्दिया नगरपालिका द्वारा स्थगित की गई है). यह नौका सेवा नंदीग्राम के किसानों और छोटे व्यापारियों के लिए अति महत्त्वपूर्ण यातायात साधन है क्योंकि इसी के ज़रिये वे हल्दिया बाज़ार पहुँच कर वहाँ अपना माल बेचते हैं। यह नौका सेवा हल्दिया नगरपालिका चलाती है।

गांव के अन्दर, घर पास-पास नहीं होते और चूंकि वैन-रिक्शा कच्ची सड़कों पर चलने के काबिल नहीं होते, इसलिए लोगों को मीलों की दूरी पैदल तय करनी पड़ती है। 

प्रस्तावित रसायन केन्द्र (केमिकल हब) पर संघर्ष
शिक्षा
यातायात
स्वास्थ्य